smcproject/ml-wiki-sentences huggingface dataset:
തെക്കുകിഴക്കൻ മേഖലകളിൽനിന്നും ബെന്യൂ നദിക്കരയിലും കാമറൂൺ ഉന്നതതടങ്ങളിലുമെത്തിയ ടിവുകളുടെ സംസ്കാരത്തിന് കാമറൂണിലെയും കോങ്ഗോയിലെയും ജനവിഭാഗങ്ങളുടേതിനോട് സാദൃശ്യമുണ്ട്.
ഇവരുടെ ഭാഷ നൈജർ-കോംങ്ഗോ ഭാഷാകുടുംബത്തിൽ ഉൾപ്പെടുന്നു.
ടിവ് സമൂഹം നിരവധി വംശപരമ്പരകളുടെ സഞ്ചയമാണ്.
വ്യത്യസ്ത പരമ്പരക്കാർ തമ്മിലുള്ള വിവാഹം, പ്രവിശ്യാപങ്കുവയ്പ് തുടങ്ങിയ എല്ലാ കാര്യങ്ങളും കുടുംബത്തിലെ മുതിർന്ന വ്യക്തികളുടെ മേൽനോട്ടത്തിലാണ് നടക്കുന്നത്.
ഇവർക്കിടയിൽ പ്രത്യേക തലവന്മാരില്ല.
ഇവർ ബഹുഭാര്യാത്വത്തിൽ വിശ്വസിക്കുന്നു.
തിന , കരിമ്പ് , ചേന , എള്ള് , സോയാപ്പയർ എന്നിവയുടെ കൃഷിയാണ് ഇവരുടെ പ്രധാന തൊഴിൽ.
ടിവുകളുടെ തനതുമതം ഇന്നും ശക്തമാണ്.
എങ്കിലും 1911-നു ശേഷം മിഷണറിമാർ ഇവർക്കിടയിൽ പ്രവർത്തനമാരംഭിച്ചതോടെ നിരവധി ടിവുകൾ ക്രിസ്തുമതം സ്വീകരിക്കുകയുണ്ടായി.
ചെറിയ തോതിൽ ഇസ്ലാം മതവിശ്വാസികളും ഇവർക്കിടയിലുണ്ട്.
കൊളോണിയൽ ഭരണത്തെയും സ്വതന്ത്ര നൈജീരിയൻ ഭരണത്തെയും ടിവുകൾ ശക്തമായി എതിർത്തിട്ടുണ്ട്.
അവലംബം ↑ ↑ Abraham, R.C. The Tiv People.
Lagos: 1933.
അധിക വായനക്ക് പുറം കണ്ണികൾ Tiv Internet Project Archived 2005-10-14 at the Wayback Machine .
Tiv Resource centre online Archived 2011-10-03 at the Wayback Machine .
Imongo(Tiv chat) Ate-u-Tiv (Social Network) Archived 2012-07-03 at the Wayback Machine .
(TIV Software Solution) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിവ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടിവെദെൻ ദേശീയോദ്യാനം
ടിവെദെൻ ദേശീയോദ്യാനം ( Swedish : Tivedens nationalpark ) ടിവാദെൻ വനത്തിനു സമീപസ്ഥമയാ ലക്സ (ഒറിബ്രോ കൌണ്ടി), കാൾബർഗ്ഗ് (വസ്ത്ര ഗോട്ട്ലാൻറ് കൌണ്ടി) മുനിസിപ്പാലിറ്റികളിലായി സ്ഥിതിചെയ്യുന്ന സ്വീഡനിലെ ഒരു ദേശീയോദ്യാനമാണ്.
ഇത സ്വീഡനിലെ ചരിത്രപരമായ പ്രവിശ്യയായ വാസ്റ്റർഗോട്ട്ലാൻറിലാണ് നിലനിൽക്കുന്നത്.
വസ്റ്റസ്റ്റർഗോണ്ടൻഡിന്റെ പ്രാന്തപ്രദേശത്തുള്ള ലെക്സായി (Örebro County), കാർസ്ബർഗ് (വാസ്ട്ര ഗോറ്റാലാൻഡ് കൗണ്ടി) ലെ മുനിസിപ്പാലിറ്റികളിലെ ടിവേഡീൻ വനത്തിൽ സ്ഥിതിചെയ്യുന്ന ഒരു ദേശീയ ഉദ്യാനമാണ് തൈവെൻ നാഷണൽ പാർക്ക്.
പരുക്കൻ ഭൂപ്രദേശത്തെ വനഭൂമിയിൽ 1,350 ഹെക്ടർ (3,300 ഏക്കർ) പ്രദേശം ഈ ദേശീയോദ്യാനത്തിലുൾപ്പെടുന്നു.
1983 ൽ സ്ഥാപിതമായതാണ് ഈ ദേശീയോദ്യാനം.
ഈ ദേശീയോദ്യാനത്തിലെ ഒരു ഭാഗം വസ്ത്ര ഗോട്ട്ലാൻറിലേയ്ക്കു വ്യാപിച്ചു കിടക്കുന്നുണ്ടെങ്കലും ഇതിൻറ ഭരണനിയന്ത്രണം കയ്യാളുന്നത് നാച്ചുർവാർഡ്‍സ്വെർക്കെറ്റും ഒറെബ്രോ കൌണ്ടിയുമാണ്.
ടിവി ഭാഷ
ടിവി ഭാഷ , / ˈ t iː w i / ആസ്ട്രേലിയായിലെ ആദിവാസികളുടെ ഭാഷയാണ്.
ഇത് ടിവി ദ്വീപുകൾ എന്നറിയപ്പെടുന്ന ആസ്ട്രേലിയായിലെ രണ്ടു ദ്വീപുകളിൽ ആണ് പ്രധാനമായും ഈ ഭാഷ സംസാരിക്കുന്നത്.
ഉത്തര ആസ്ട്രേലിയയിലെ തീരപ്രദേശങ്ങളിൽ ആണ് ഇതു സംസാരിക്കുന്നവർ വസിക്കുന്നത്.
ഇത് അവിടെ കുട്ടികൾ അഭ്യസിക്കുന്ന ആസ്ട്രേലിയൻ ഭാഷകളിൽ 10% വരും.
2005ൽ അൻപത് വയസ്സിനു മുകളിലുള്ള ആളുകൾ സംസാരിച്ചിരുന്ന ഈ ഭാഷ, ഒരു അനേകം ഭാഷകൾ ചേർന്ന ഒരു കൃത്രിമഭാഷയാകുന്നു.
എന്നിരുന്നാലും, ഇതിന്റെ വ്യാകരണ ദുർഗ്രാഹ്യം പുതുതലമുറ കാര്യമാക്കുന്നില്ല.
മറ്റു ആസ്ട്രേലിയൻ ഭാഷകളെ അപേക്ഷിച്ച്, ഈ ഭാഷയെ ഒരു പ്രത്യേക ഭാഷാകുടുമ്പത്തിൽ ഉൾപ്പെടുത്തിയിരുന്നു.
ഒറ്റയ്ക്കായിപ്പോയ ഒരു ഭാഷയായി ഇതിനെ കരുതിയിരുന്നു.
ഉച്ചാരണശാസ്ത്രം വ്യഞ്ജനം സ്വരങ്ങൾ
Front Central Back Close i u Open a o
The frequency of the open-back vowel /o/ is relatively low.
It is neutralised with /a/ following /w/ , and does not occur initially or finally.
However minimal pairs exist, albeit few in number, to prove its existence as a distinct phoneme: /jilati/ knife /jiloti/ forever ലിംഗം ഏകവചനം, ബഹുവചനം മനുഷ്യസംബന്ധിയും അല്ലാത്തതും ആധുനിക ടിവി അവലംബം Zuckermann, Ghil'ad , 2020 Revivalistics: From the Genesis of Israeli to Language Reclamation in Australia and Beyond , Oxford University Press ISBN 9780199812790 / ISBN 9780199812776
ചെഞ്ചോരത്തുഞ്ചൻ ഇംഗ്ലീഷ് വിലാസം https://ml.wikipedia.org/wiki/Crimson_Tip
പിയറിഡേ കുടുംബത്തിലെ ഒരംഗമായ ചിത്രശലഭമാണ് ചോരത്തുഞ്ചൻ ( Colotis danae /Crimson Tip/Scarlet Tip).
ചിറകിന്റെ തുഞ്ചത്ത് (അറ്റത്ത്) ചോര (രക്തം) പുരണ്ടിട്ടുള്ളതുപോലെ കാണപ്പെടുന്നതിനാലാണ് ഇവയ്ക്ക് ചോരത്തുഞ്ചൻ എന്ന് പേര് വന്നത്.
ചോരത്തുഞ്ചന്മാരുടെ, പ്രത്യേകിച്ചും പെൺ ചോരത്തുഞ്ചൻ ശലഭങ്ങളുടെ വർണ്ണം വൈവിധ്യമാർന്നതാണ്.
ചിറകിന്റെ നീളം 40 - 52 മില്ലിമീറ്റർ.
വെളുത്ത ചിറകിന്റെ അറ്റത്തായി രക്തവർണ്ണം.
പെൺ ചോരത്തുഞ്ചൻ ശലഭങ്ങളിൽ ഈ രക്തവർണ്ണം വീതികുറഞ്ഞ് കാണപ്പെടുന്നു.
ചിറകിന്റെ അടി വശം ഇണ ചേരുന്ന ചോരത്തുഞ്ചൻ ശലഭങ്ങൾ
മങ്ങിയ ഗന്ധകത്തിന്റെ മഞ്ഞനിറം/ ഓറഞ്ച് നിറം കലർന്ന ഇളം മഞ്ഞനിറം.
ചിറകിന്റെ അരിക്
കറുത്ത അരികുകൾ.
ആഹാരരീതി ഹൈദരാബാദിൽ കാണപ്പെടുന്ന പെൺ ചോരത്തുഞ്ചൻ.
കടും ചുവപ്പ് നിറമുള്ള മുട്ടകൾ വിരിഞ്ഞ് പുറത്തുവരുന്ന ശലഭപ്പുഴുക്കൾ പച്ച നിറത്തിലാണ് കാണപ്പെടുന്നത്.
ഇവ പുഴുപ്പൊതിയാവുമ്പോൾ ആദ്യം പച്ചനിറവും, പിന്നീട് ഇരുണ്ടനിറവും ആവും.
കാണപ്പെടുന്ന സ്ഥലങ്ങൾ ബലൂചിസ്ഥാൻ ഇന്ത്യലുടെ തെക്കും, പടിഞാറും ഭാഗങ്ങൾ ശ്രീലങ്ക ചിത്രശാല മുട്ട ശലഭപ്പുഴു ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ ഹൈദരാബാദിൽ കാണപ്പെടുന്ന ചോരത്തുഞ്ചൻ ഹൈദരാബാദിൽ കാണപ്പെടുന്ന പെൺ ചോരത്തുഞ്ചൻ ചോരത്തുഞ്ചൻ ചോരത്തുഞ്ചൻ അവലംബം പുറം കണ്ണികൾ Colotis danae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെഞ്ചാല്യം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ഏപ്രിൽ മുതൽ തുടരുന്നു.
മരുത് മരത്തിൽ നിന്നും ലഭിക്കുന്ന ഒരു തരം പശയാണ് ചെഞ്ചാല്യം .
കഥകളിയിൽ മുഖത്തെഴുത്തിനുള്ള (ചുട്ടികുത്തൽ) മിനുക്കൽ ഉപാധിയായി ഉപയോഗിക്കുന്നു.
ചെഞ്ചുരുട്ടി
കർണാടകസംഗീതത്തിലെ 28ആം മേളകർത്താരാഗമായ ഹരികാംബോജിയുടെ ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് ചെഞ്ചുരുട്ടി .
ഘടന,ലക്ഷണം ആരോഹണം ധ2 സ രി2 ഗ3 മ പ ധ2 നി2 അവരോഹണം നി2 ധ2 പ മ1 ഗ3 രി2 സ നി2 ധ2 പ ധ2 സ കൃതികൾ കൃതി കർത്താവ് കമലനയനാ ഭദ്രാചലരാംദാസ് ചിദംബരം പോകാമൽ ഗോപാലകൃഷ്ണഭാരതി കലയേ ശ്രികമല സ്വാതിതിരുനാൾ അവലംബം
http://www.indiamusicinfo.com/songs/raga/chenchurutti.htm Archived 2007-12-17 at the Wayback Machine .
ചെഞ്ചിറകൻ ഇംഗ്ലീഷ് വിലാസം https://ml.wikipedia.org/wiki/Hebomoia_glaucippe
മഞ്ഞയും വെള്ളയും പൂമ്പാറ്റകളുടെ കുടുംബത്തിലെ(പീറിഡേ/Peiridae) ഏറ്റവും വലിയ ഇനമാണ് ചെഞ്ചിറകൻ അഥവാ പെരുഞ്ചിറകൻ ( ഇംഗ്ലീഷ് : Great/Giant Orange Tip).
ഇളംനീല കലർന്ന പച്ചനിറമുള്ള പാർശ്വത്തിൽ വെളുത്തവരയുള്ള പുഴുവാണ്(ഇംഗ്ലീഷ്: Caterpillar)) ഇവയുടേത്.
ശത്രുക്കളെ ഭയപ്പെടുത്താൻവേണ്ടി പെട്ടെന്ന് ശിരസ്സ് ഉയർത്തിപ്പിടിച്ച് ഒരു പാമ്പിനെപ്പോലെ ആടുന്ന സമയത്ത് നീലപ്പൊട്ടുകൾ ദൃശ്യമാകും.
ഇവ നീർമാതളം , കാക്കത്തൊണ്ടി തുടങ്ങിയ സസ്യങ്ങളിൽ മുട്ടയിടുന്നു.
ദക്ഷിണ ഏഷ്യയിലും ദക്ഷിണകിഴക്കെ ഏഷ്യയിലും ചൈനയിലും ജപ്പാനിലും ഇവയെ കണ്ടുവരുന്നു.
ഉപജാതികൾ
താഴെ പറയുന്ന ഉപജാതികൾ ഇന്ത്യയിൽ കണ്ടുവരുന്നു: H. g. glaucippe Linnaeus, 1758 ( വടക്ക് കിഴക്കൻ  ഇന്ത്യ ) H. g. australis Butler, 1898 ( തെക്കെ  ഇന്ത്യ ) H. g. roepstorffi Wood-Mason, 1880 ( ആൻഡമാൻ , ലിറ്റിൽ ആൻഡമാൻ ഒഴികെ ) H. g. khatrii Suzuki, 2004 ( ലിറ്റിൽ ആൻഡമാൻ ) പ്രത്യേകതകൾ Venation showing characteristic precostal cell
ഒരു ദേശാടനശലഭമായ ഇവ വളരെവേഗത്തിൽ പൊങ്ങിയും താണും പറക്കുന്നു.
ഉയരത്തിൽ പറക്കാനാണ് കൂടുതൽ താത്പര്യം.
വായുവിൽ പറന്നുനിന്ന് തേനുണ്ണാനുള്ള കഴിവ് പീറിഡേ കുടുംബത്തിലെ ഇവയ്ക്ക് മാത്രമേ ഉള്ളൂ.
മുൻചിറകിന്റേയും, പിൻചിറകിന്റേയും പുറത്ത് വെളുപ്പ് നിറമാണ്.
മുൻചിറകിന്റെ മേലറ്റത്തായി ചുറ്റിനും കറുത്ത കരയുള്ള ഓറഞ്ച് പൊട്ട് കാണാം.
പെണ്ണിന്റെ ചിറകിലെ ഓറഞ്ച് പൊട്ട് ചെറുതും, മങ്ങിയതുമായിരിക്കും.
ചിറകിന്റെ പുറത്ത് കറുത്ത് പുള്ളികൾ കാണാം.
ചിറകിന്റെ അടിവശത്ത് മങ്ങിയ തവിട്ടുനിറമാണ്.
ധാരാളം ചെറിയ പുള്ളികളുണ്ട്.
അതുകൊണ്ട് ചിറകടച്ചിരിക്കുന്ന ഈ ശലഭം അത്ര എളുപ്പത്തിൽ കണ്ണിൽപ്പെടില്ല.
ആവാസസ്ഥലങ്ങൾ
കാടുകളിലും, വൃക്ഷങ്ങൾ തിങ്ങിനിറഞ്ഞ സ്ഥലങ്ങളിലും, കുന്നിൻ ചെരിവുകളിലും, കാവുകളിലും ഇവയെ കണ്ടുവരുന്നു.
ഇതുംകാണുക Evans, W.H. (1932) The Identification of Indian Butterflies.
(2nd Ed), Bombay Natural History Society, Mumbai, India പുറംകണ്ണികൾ ഇന്ത്യ-ചൈന മേഖലയിൽ കാണപ്പെടുന്ന പെരുഞ്ചിറകന്റെ മാതൃകാചിത്രങ്ങൾ മാതൃകാചിത്രങ്ങൾ Archived 2012-12-12 at Archive.is ചിത്രശാല ജീവിതചക്രം മുട്ട പാമ്പ് പത്തിവിടർത്തിയപോലെ തല ഉയർത്തിനിൽക്കുന്ന ശലഭപ്പുഴു പ്യൂപ്പ ശലഭം അവലംബം പുറം കണ്ണികൾ Hebomoia glaucippe എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Hebomoia glaucippe എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ചെഞ്ചോ ഗെയ്ൽറ്റ്ഷെൻ
ചെഞ്ചോ ഗിൽറ്റ്‌ഷെൻ (ജനനം: 10 മെയ് 1996) ഒരു ഭൂട്ടാനീസ് പ്രൊഫഷണൽ ഫുട്‌ബോൾ കളിക്കാരനാണ്, അദ്ദേഹം ലിഗ 2 ക്ലബ്ബായ ശ്രീവിജയയുടെ ഫോർവേഡായി കളിക്കുകയും ഭൂട്ടാൻ ദേശീയ ടീമിന്റെ ക്യാപ്റ്റനുമാണ് .
ഭൂട്ടാന്റെ എക്കാലത്തെയും മികച്ച അന്താരാഷ്ട്ര ഗോൾ സ്‌കോററാണ് ഗിൽറ്റ്‌ഷെൻ.
ക്രിസ്റ്റ്യാനോ റൊണാൾഡോയുടേതിന് സമാനമായ കളിയുടെ ശൈലി കാരണം അദ്ദേഹത്തെ സ്നേഹപൂർവ്വം CG7 അല്ലെങ്കിൽ ഭൂട്ടാനീസ് റൊണാൾഡോ എന്ന് വിളിക്കുന്നു.
രാജ്യത്തിന് പുറത്ത് കളിക്കുന്ന ആദ്യത്തെ ഭൂട്ടാനീസ് പ്രൊഫഷണൽ ഫുട്ബോൾ താരമാണ് ഗിൽറ്റ്ഷെൻ.
ചെഞ്ച ഡേവിസ്
ഒരു സിങ്കപ്പൂർ വംശജയായ ഇന്ത്യൻ ശിശുരോഗ പ്രവർത്തകയും  വനിതാവകാശ പ്രവർത്തകയുമാണ്‌ ചെഞ്ച ഡേവിസ് (മിസ്സിസ് ഇ. വി. ഡേവിസ് 1898-1979).
ചെറുപ്പത്തിൽ, അവൾ ഒരു അധ്യാപികയായിരുന്നു.
എന്നാൽ സിംഗപ്പൂരിലേക്ക് നീങ്ങിയതിനുശേഷം, രണ്ടു വ്യത്യസ്ത അവസരങ്ങളിൽ, ക്രിസ്തീയ, സാമൂഹ്യ സേവന സംഘടനകളിൽ സജീവമായിരുന്നു.
അവർ വൈ.എം.സി.എ. യുടെ പ്രസിഡന്റായി സേവനമനുഷ്ഠിച്ചിട്ടുണ്ട്.
1970 ൽ ചെഞ്ച ഡേവിസിന് പബ്ലിക് സർവീസ് സ്റ്റാർ ലഭിക്കുകയും സിംഗപ്പൂർ വുമൺസ് ഹാൾ ഓഫ് ഫെയിമിൽ അവരെ ഉൾപ്പെടുത്തുകയും ചെയ്തു ബ്രിട്ടീഷ് ഭരണകാലത്ത് വിദ്യാഭ്യാസം നിർവ്വഹിച്ച അവർ മദ്രാസിലെ വിദ്യാലയത്തിലാണു പഠിച്ചത്.
1898-ൽ കേരളത്തിൽ ടി. ഡി. ജോർജിന്റെ പുത്രിയായി  ചെഞ്ച ഡേവിസ് ജനിച്ചു.
ബ്രിട്ടീഷ് ഭരണകാലത്ത്  മദ്രാസിൽ പഠിച്ചു.
സാമ്പത്തികശാസ്ത്രത്തിലും ഇംഗ്ലീഷ് ചരിത്രത്തിലും ബിരുദവും  ബിരുദാനന്തര ബിരുദവും നേടി.
വിവാഹ ശേഷം സിംഗപ്പൂരിലേക്ക് പോയി.
1916 ൽ വൈ.ഡബ്ല്യു.എ.സി.എ അസോസിയേഷനിൽ ചേർന്ന അവർ, സ്ത്രീകളുടെയും പെൺകുട്ടികളുടെയും വിദ്യാഭ്യാസ അവസരങ്ങൾ മെച്ചപ്പെടുത്തുന്നതിന് ദൗത്യത്തിൽ ഏർപ്പെട്ടു.
മെതൊഡിസ്റ്റ് ചർച്ചിൽ ഒരു പ്രസംഗകയായി ജോലി നോക്കിയിരുന്നു .
കമ്മ്യൂണിറ്റി ആക്റ്റിവിസം അവലംബം ബിബ്ലിയോഗ്രഫി {{ cite news }} : Invalid | ref=harv ( help ) ; Italic or bold markup not allowed in: | publisher= ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite web }} : Invalid | ref=harv ( help ) {{ cite news }} : Invalid | ref=harv ( help ) ; Italic or bold markup not allowed in: | publisher= ( help ) {{ cite news }} : Italic or bold markup not allowed in: | publisher= ( help ) {{ cite news }} : Italic or bold markup not allowed in: | publisher= ( help ) {{ cite news }} : Italic or bold markup not allowed in: | publisher= ( help ) {{ cite news }} : Italic or bold markup not allowed in: | publisher= ( help )
ചെഞ്ചിലപ്പൻ
rufous babbler (Argya subrufa)  from Palakkad Kerala India
ചെഞ്ചിലപ്പനെ ഇംഗ്ലീഷിൽ Rufous Babbler എന്നാണു പേര്, ശാസ്ത്രീയ നാമം Turdoides subrufa എന്നാണ്.
ഇവ പശ്ചിമഘട്ടത്തിലെ എക്കേ ഇന്ത്യൻ ഭാഗത്തെ തദ്ദേശ ഇനമാണ്.
കടുത്ത തവിട്ടു നിറത്തിലുള്ള ഇവയ്ക്ക് നീണ്ട വാലുണ്ട്.
കടുത്ത ഒലീവ്-തവിട്ടു നിറത്തിലുള്ള പുറകുവശവും ചാരനിറത്തിലുള്ള നെറ്റിയുമുണ്ട്.
കണ്ണുകൾ മങ്ങിയ വെള്ളയോ മഞ്ഞയോ ആണ്.
പരക്കൽ തൂവലുകൾക്ക് ചെമ്പിച്ച രാശിയുണ്ട്.
അടിവശം നല്ല ചെമ്പിച്ച നിറം.
വയറും കഴുത്തിന്റെ നടുവശവും മങ്ങിയ ചെമ്പിച്ച നിറം.
They are 25–26 cm long with a wing of 8.7-9.0 cm.
The tail is about 11-11.5 cm long.
വിതരണം Call കൂർഗിൽ) ഈ പ്രമാണം കേൾക്കാൻ കഴിയുന്നില്ലേ?
പശ്ചിമഘട്ടത്തിൽ മഹാബലേശ്വറിന് തെക്ക് കാണുന്നു.
നിലത്താണ് ഇവയെ കൂടുതൽ കാണുന്നത്.
പ്രാണികളും ചെറുപഴങ്ങളുമാണ് പ്രധാന ഭക്ഷണം.
പ്രജനനകലം ഫെബ്രുവരി തൊട്ട് നവംബർ വരെയാണ്.
മരത്തിന്റെ കവരങ്ങൾക്കിടയിൽ കോപ്പപോലുള്ള കൂടാണ് ഉണ്ടാക്കുന്നത്.
തിളങ്ങുന്ന കടുത്ത നീല നിറത്തിലുള്ള 2-4 മുട്ടകൾ ഇടും.
ചെഞ്ചുണ്ടൻ ഉറുമിവാലൻ ഇംഗ്ലീഷ് വിലാസം https://ml.wikipedia.org/wiki/Red-billed_Tropicbird
ചെഞ്ചുണ്ടൻ ഉറുമിവാലൻ എന്ന പക്ഷിയെ ഇംഗ്ലീഷിൽ Red-billed Tropicbird, Boatswain Bird എന്നൊക്കെ വിളിക്കുന്നു.
ശാസ്ത്രീയ നാമം എന്നാണ് Phaethon aethereus.
ഇവ അറ്റ്ലാന്റിക് സമുദ്രം , പസിഫിക് സമുദ്രം , ഇന്ത്യൻ സമുദ്രം എന്നിവിടങ്ങളിൽ കാണുന്നു.
പാകിസ്താനിലും ഇന്ത്യയുടെ പടിഞ്ഞാറു ഭാഗങ്ങളിലും കാണുന്ന ഉപവിഭാഗമാണ് ചെഞ്ചുണ്ടൻ ട്രോപിക് പക്ഷി.
ഈ പക്ഷി നിലത്ത് ഒരു മുട്ടയിടും, ധ്രുവപ്രദേശത്തെ ദ്വീപുകളിലാണ് ഇടുന്നത്.
പ്രജനന കാലം കഴിഞ്ഞാല് പിന്നെ ആവയെ അവിടെ കാണില്ല..
വിവരണം ജോസ്ഫ് സ്മിത്ത് , 1898 വരച്ച ചിത്രം Phaethon aethereus
വെള്ള നിറത്തിലുള്ള പക്ഷിയാണ്.
നടുവിലെ തൂവലൊഴിച്ച് നീളം 48 സെ.
നടുവിലെ തൂവലിന് ശരീരത്തിന്റെ രണ്ടിരട്ടി നീളമുണ്ട്.
ചിറകിന്റെ അറ്റം തമ്മിൽ 1മീ.
അകലമുണ്ട്.
പറക്കൽ തൂവലുകളിൽ കറുത്ത അടയാളമുണ്ട്.
കണ്ണിലൂടെ കരുത്ത നിറമുണ്ട്.
ചുണ്ട് ചുവന്നതാണ്.
അവലംബം Birds of India by Grimmett, Inskipp and Inskipp, ISBN 0-691-04910-6 Seabirds: An Identification Guide by Harrison, Peter ISBN 0-7470-1410-8
ചെടയൻ
കിഴക്കേഷ്യൻ തദ്ദേശവാസിയായ പസഫിക് ദ്വീപുകളിലെങ്ങും എത്തിയ പൊതുവേ ക്യാറ്റ്‌മിന്റ് (catmint) എന്നറിയപ്പെടുന്ന ഒരു കുറ്റിച്ചെടിയാണ് ചെടയൻ .
( ശാസ്ത്രീയനാമം : Anisomeles indica ) .
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Media related to Anisomeles indica at Wikimedia Commons Anisomeles indica എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചെച്‌നിയ ഇംഗ്ലീഷ് വിലാസം https://ml.wikipedia.org/wiki/Chechnya
റഷ്യയിലെ ഒരു ഫെഡറൽ സബ്ജക്ട് ആണ് ചെച്‌നിയ എന്ന ചെചെൻ റിപ്പബ്ലിക്.
കിഴക്കെ യൂറോപ്പിന്റെ തെക്കെയറ്റത്തും കാസ്പിയൻ തടാകത്തിന്റെ 100 മീറ്റർ പരിധിയിലുമായാണ് ഇത് സ്ഥിതി ചെയ്യുന്നത്.
ഗ്രോസ്‌നി നഗരമാണ് തലസ്ഥാനം.
2010ലെ റഷ്യൻ കാനേഷുമാരി അനുസരിച്ച് 1,268,989 ആണ് ഇവിടുത്തെ മൊത്തം ജനസംഖ്യ .
തുലാം (വിവക്ഷകൾ)
തുലാം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
തുലാം - ഒരു നക്ഷത്രരാശി തുലാം - ഒരു മലയാളമാസം.
തുലാം (നിർമ്മിതി) - ഒരു ഘടന (Structure).
തുലാം (ഭാരം) - ഭാരം അളക്കുന്നതിനുള്ള പഴയ ഒരു അളവ്.
തുറവൂർ വിശ്വംഭരൻ ഇംഗ്ലീഷ് വിലാസം https://ml.wikipedia.org/wiki/Prof.
_Thuravoor_Viswambharan
എഴുത്തുകാരൻ,അദ്ധ്യാപകൻ മഹാഭാരത വ്യാഖ്യാതാവ് എന്നീ നിലകളിൽ പ്രശസ്തനായ മലയാളിയായിരുന്നു പ്രൊഫ. തുറവൂർ വിശ്വംഭര ൻ (ജനനം:- സെപ്റ്റംബർ 5 1943 - മരണം:- ഒക്ടോബർ 20 2017 ).
മഹാരാജാസ് കോളേജ് അദ്ധ്യാപകൻ, ജന്മഭൂമി മുഖ്യപത്രാധിപർ, തപസ്യ അദ്ധ്യക്ഷൻ തുടങ്ങിയ നിലകളിൽ പ്രവർത്തിച്ചു.
2016 കേരള നിയമസഭാ തിരഞ്ഞെടുപ്പിൽ കേരളത്തിൽ നിന്നുള്ള എൻ.ഡി.എ സ്ഥാനാർഥിയായിരുന്നു.
അമൃത കീർത്തി പുരസ്‌കാരം അടക്കമുള്ള നിരവധി പുരസ്കാരങ്ങൾ നേടിയിട്ടുണ്ട്.
അർബുദബാധയെത്തുടർന്ന് 2017 ഒക്ടോബർ 20-ന് അന്തരിച്ചു.
1943 സെപ്തംബർ 5-ന് ആലപ്പുഴ ജില്ലയിലെ തുറവൂരിലാണ് വിശ്വംഭരൻ ജനിച്ചത്.
കെ പത്മനാഭൻ,  മാധവി എന്നിവരായിരുന്നു മാതാപിതാക്കൾ .
ഗുരുകുല സമ്പ്രദായത്തിൽ പിതാവിൽ നിന്ന് ആയുർവേദവും ജ്യോതിഷവും തർക്കവും വേദാന്തവും അഭ്യസിച്ചു.
തുറവൂർ ടി.ഡി.എച്ച്.എസ് ഇൽ സ്‌കൂൾ വിദ്യാഭ്യാസം പൂർത്തിയാക്കി.
എറണാകുളം മഹാരാജാസ് കോളേജിൽ നിന്ന് മലയാളത്തിൽ ബിരുദവും ബിരുദാനന്തര ബിരുദവും നേടി.
മ​ല​യാ​ളം, സം​സ്‌​കൃ​തം, ഇം​ഗ്ലീ​ഷ്, ഹി​ന്ദി, ഫ്ര​ഞ്ച്, ജ​ർ​മ​ൻ, ത​മി​ഴ് ഭാ​ഷ​ക​ളി​ൽ അ​ഗാ​ധ പാ​ണ്ഡി​ത്യ​മു​ണ്ട്.
കാഞ്ചനയാണ് ഭാര്യ.
സുമ ,മഞ്ജു എന്നിവർ മക്കളാണ്.
മഹാഭാരതദർശനം പുനർവായന എന്ന പേരിൽ രചിച്ച മഹാഭാരത വ്യാഖ്യാനം ഏറ്റവും പ്രമുഖ കൃതിയാണ്.
ഭാരതീയ ദർശനങ്ങളിലും ശ്രീരാമകൃഷ്ണ പരമഹംസർ, സ്വാമി വിവേകാനന്ദൻ, സ്വാമി രംഗനാഥാനന്ദ എന്നിവരുടെ ജീവിതദർശനങ്ങളെക്കുറിച്ചും പ്രബന്ധങ്ങളും രചിച്ചിട്ടുണ്ട്.
കാസർകോട് സർക്കാർ കോളജിൽ മലയാളം വിഭാഗം ലക്ചറർ ആയാണ് ഔദ്യോഗിക ജീവിതം ആരംഭിച്ചത്.
പിന്നീട് കാൽ നൂറ്റാണ്ടോളം മഹാരാജാസ് കോളേജിൽ അദ്ധ്യാപകനായിരുന്നു.
കാലിക്കറ്റ് സർവകലാശാലയുടെ വിദൂര വിദ്യാഭ്യാസ പദ്ധതിയുടെ പഠന സാമഗ്രികൾ തയ്യാറാക്കുന്ന സമിതിയിലും അംഗമായിരുന്നു.
ജന്മഭൂമി മുഖ്യപത്രാധിപർ, തപസ്യ അദ്ധ്യക്ഷൻ തുടങ്ങിയ നിലകളിൽ പ്രവര്ത്തിച്ചു.
ഭാരതദർശനം
മൂവായിരത്തിലധികം എപ്പിസോഡുകൾ പിന്നിട്ട മഹാഭാരത അധിഷ്ഠിത ടെലിവിഷൻ ഷോ ആയിരുന്നു ഭാരതദർശനം.
അമൃതാ ടീവി സംപ്രേഷണം ചെയ്തുവന്ന ഇത് നയിച്ചിരുന്നത് തുറവൂർ വിശ്വംഭരനായിരുന്നു.
മഹാഭാരത വ്യാഖ്യാനം തുടർന്ന് വരുന്ന പ്രശ്നോത്തരി ഇവയടങ്ങുന്നതായിരുന്നു ഭാരതദർശനം.
ബാലസംസ്‌കാര കേന്ദ്രത്തിന്റെ ജന്മാഷ്ടമി പുരസ്‌കാരം, മാതാ അമൃതാനന്ദമയീ മഠത്തിന്റെ അമൃത കീർത്തി പുരസ്‌കാരം , സഞ്ജയൻ പുരസ്‌കാരം, മാനവസേവാ സമിതി ട്രസ്റ്റിന്റെ രാമായണശ്രീ പുരസ്‌കാരം, കോഴിക്കോട് രേവതീപട്ടത്താനം സമിതി സംസ്‌കൃതപണ്ഡിതർക്കായി ഏർപ്പെടുത്തിയ മനോരമത്തമ്പുരാട്ടി പുരസ്‌കാരം, കേരള സാഹിത്യ അക്കാദമിയുടെ എൻഡോവ്‌മെന്റ് അവാർഡ്, ഡോ. സി. പി. മേനോൻ അവാർഡ്,അബുദാബി മലയാളി സമാജത്തിന്റെ കേരളസമാജം അവാർഡ് തുടങ്ങിയവ ലഭിച്ചിട്ടുണ്ട്.
അവലംബം ↑ {{ cite news }} :  CS1 maint: bot: original URL status unknown ( link ) ↑ {{ cite news }} :  CS1 maint: bot: original URL status unknown ( link ) ↑ {{ cite news }} :  CS1 maint: bot: original URL status unknown ( link ) ↑ {{ cite news }} :  CS1 maint: bot: original URL status unknown ( link ) ↑ {{ cite news }} :  CS1 maint: bot: original URL status unknown ( link )
തുറുപ്പുഗുലാൻ ഇംഗ്ലീഷ് വിലാസം https://ml.wikipedia.org/wiki/Thuruppugulan_film
മമ്മൂട്ടി , സ്നേഹ , ഇന്നസെന്റ് , കലാശാല ബാബു എന്നിവർ പ്രധാന കഥാപാത്രങ്ങളെ അവതരിപ്പിച്ച് ഗാലക്സി ഫിലിംസിന്റെ ബാനറിൽ ജലീൽ നിർമ്മിച്ച് ജോണി ആന്റണി സംവിധാനം നിർവ്വഹിച്ച മലയാളചലച്ചിത്രമാണ് തുറുപ്പുഗുലാൻ .
2006-ൽ പുറത്തിറങ്ങിയ ഈ ചിത്രം ഗാലക്സി ഫിലിംസാണ്‌ വിതരണം ചെയ്തത്.
ഒരു മുഴുനീള കോമഡി-ആക്ഷൻ ത്രില്ലറായ ഈ ചിത്രത്തിൽ 'ഗുലാൻ' എന്ന് ഇരട്ടപ്പേരുള്ള കുഞ്ഞുമോൻ എന്ന പ്രധാന കഥാപാത്രത്തെ മമ്മൂട്ടി അവതരിപ്പിച്ചിരിക്കുന്നു.
മുഖ്യമായും കുട്ടികളെ ലക്ഷ്യമാക്കിയ ഈ കഥാപാത്രം ബാലഭൂമി എന്ന കുട്ടികളുടെ പ്രസിദ്ധീകരണത്തിൽ കാർട്ടൂൺ കഥാപാത്രമായും പ്രത്യക്ഷപ്പെടുകയുണ്ടായി.
കഥ, തിരക്കഥ, സംഭാഷണം എന്നിവ നിർവ്വഹിച്ചത് ഉദയകൃഷ്ണ, സിബി കെ. തോമസ് എന്നിവർ ചേർന്നാണ്‌.
അഭിനേതാക്കൾ മമ്മൂട്ടി –  കുഞ്ഞുമോൻ സ്നേഹ – ലക്ഷ്മി മേനോൻ ഇന്നസെന്റ് – കൊച്ചു തോമ ജഗതി ശ്രീകുമാർ – സ്വാമി കൊച്ചിൻ ഹനീഫ - രാമൻ കർത്ത ഹരിശ്രീ അശോകൻ - ശത്രു സലീം കുമാർ – കാദർ കാദർ ഭീമൻ രഘു - ടിപ്പർ വാസു ജനാർദ്ദനൻ - ഹെഡ് കോൺസ്റ്റർബിൾ കലാശാല ബാബു - ശ്രീധരൻ ഉണ്ണിത്താൻ ബാബുരാജ് - മഹിന്ദ്രൻ ദേവൻ - ചന്ദ്രശേഖർ മേനോൻ സുരേഷ് കൃഷ്ണ - രവീന്ദ്രൻ കിരൺ രാജ് - ഗുണ്ട ഊർമ്മിള ഉണ്ണി - ഡി ജി പി യുടെ ഭാര്യ സുരാജ് വെഞ്ഞാറമൂട് - തട്ടുകടകാരൻ വിജയരാഘവൻ - ഡി ജി പി സംഗീതം
ഗാനരചന കൈതപ്രം ദാമോദരൻ നമ്പൂതിരി , സംഗീതസംവിധാനം നിർവ്വഹിച്ചത് അലക്സ് പോൾ .
ഗാനങ്ങൾ തുറുപ്പ് ഗുലാൻ – അഫ്സൽ നീ പിടിയാന – വിനീത് ശ്രീനിവാസൻ അലകടലില് – മഹാദേവൻ , ലിജി ഫ്രാൻസീസ് അണിയറ പ്രവർത്തകർ ഛായാഗ്രഹണം: സഞ്ജീവ് ശങ്കർ ചിത്രസം‌യോജനം: രഞ്ജൻ എബ്രഹാം കല: സാലു കെ , ജോർജ്ജ് സംഘട്ടനം: അനൽ അരശ് , മാഫിയ ശശി ചമയം: പട്ടണം റഷീദ് , ജോർജ്ജ് വസ്ത്രാലങ്കാരം: വേലായുധൻ കീഴില്ലം പ്രോസസിങ്ങ്: പ്രസാദ് കളർ ലാബ് എഫക്റ്റ്സ്: മുരുകേഷ് ശബ്ദ മിശ്രണം: അജിത് എ. ജോർജ്ജ് പ്രൊഡക്ഷൻ: കണ്ട്രോളർ രാജു നെല്ലിമൂട് പുറത്തേക്കുള്ള കണ്ണികൾ തുറുപ്പുഗുലാൻ ഇന്റർനെറ്റ് മൂവി ഡാറ്റാബേസിൽ തുറുപ്പുഗുലാൻ – മലയാളസംഗീതം.
തുലാം
കൊല്ലവർഷത്തിലെ മൂന്നാമത്തെ മാസമാണ് തുലാം .
സൂര്യൻ തുലാം  രാശിയിലൂടെ സഞ്ചരിക്കുന്ന സമയമാണ് തുലാംമാസം.
ഒക്ടോബർ - നവംബർ മാസങ്ങളിലായി ആണ് തുലാമാസം വരിക.
കേരളത്തിലെ മൺസൂൺ ആയ തുലാവർഷം തുടങ്ങുന്നത് ഈ മാസത്തിലാണ്.
തമിഴ് മാസങ്ങളായ ഐപ്പാശി - കാർത്തിഗൈ എന്നിവയ്ക്കിടക്കാണ് തുലാം മാസം വരിക.
വടക്കു കിഴക്കൻ മൺസൂൺ കേരളത്തിൽ എത്തുന്ന മഴക്കാലമായ തുലാവർഷം തുടങ്ങുന്നത് തുലാമാസത്തിലാണ്.
തുലാമാസത്തിലെ അമാവാസിദിവസമാണ് ദീപാവലി ആഘോഷിയ്ക്കുന്നത്.
തുലാഭാരം ഇംഗ്ലീഷ് വിലാസം https://ml.wikipedia.org/wiki/Thulabharam തുലാഭാരത്തിനുപയോഗിക്കുന്ന ത്രാസ് ആണു ചിത്രത്തിൽ
കേരളത്തിലെ ഹൈന്ദവ ക്ഷേത്രങ്ങളിൽ നടത്തി വരാറുള്ള ഒരു ചടങ്ങ് അല്ലെങ്കിൽ വഴിപാടാണ് തുലാഭാരം .
ഒരാളുടെ തൂക്കത്തിനു തുല്യമായി, ഏതെങ്കിലും ദ്രവ്യം, ക്ഷേത്രത്തിനു സമർപ്പിക്കുന്നതിനെയാണ് തുലാഭാരമെന്നു പറയുന്നത്.
സാധരണയായി, പഞ്ചസാര, പഴം, ശർക്കര , അരി, നെല്ല്, കയർ എന്നീ ദ്രവ്യങ്ങളാണു സമർപ്പിക്കുക.
എന്നിരുന്നാലും, ഭക്തരുടെ മനോധർമ്മത്തിനനുസരിച്ച് മറ്റ് ദ്രവ്യങ്ങളും സമർപ്പിക്കാവുന്നതാണ്.
വളരെ അപൂർവ്വമായി, വെള്ളി , സ്വർണ്ണം തുടങ്ങിയവ കൊണ്ടുള്ള തുലാഭാരങ്ങളും നടത്താറുണ്ട്.
ത്രാസിന്റെ ഒരു തട്ടിൽ തുലഭാരം നടത്തുന്ന ആളും മറുതട്ടിൽ ദ്രവ്യവും വെച്ച്, ത്രാസിന്റെ തട്ടുകൾ ഒരേ നിരപ്പിൽ ആകുന്നതാണു ഒരു രീതി.
മറുതട്ടിൽ ഭാരത്തിന്റെ കട്ടികൾ വെച്ച്, ആളുടെ തൂക്കം നോക്കി അതിനു തുല്യമായ ദ്രവ്യതിന്റെ വില ഈടാക്കുന്ന രീതിയും നിലവിലുണ്ട്.
രണ്ടാമത്തെ രീതി, "മുതൽകൂട്ട്" എന്നറിയപ്പെടുന്നു.
ഗുരുവായൂർ ക്ഷേത്രത്തിലെ പ്രധാന വഴിപാടുകളിലൊന്നാണ് തുലാഭാരം.
പുരാണങ്ങളിൽ പലയിടത്തും തുലാഭാരത്തെ പറ്റി പ്രസ്താവിച്ചു കാണുന്നു.
അതിൽ ഏറ്റവും പ്രസിദ്ധം ശ്രീകൃഷ്ണനു വേണ്ടി ഭാര്യ സത്യഭാമ നടത്തിയതായി പറയപ്പെടുന്നതാണ്.
ക്ഷേത്രത്തിൽ കുട്ടിക്കായി തുലാഭാരം നടത്തുന്നു
ക്ഷേത്രത്തിൽ കുട്ടികളെ അവരുടെ ഭാരത്തിനനുശൃതമായി പൂജാവസ്തുക്കൾകൊണ്ട് തുലാഭാരം നടത്താറുണ്ട്.
തുലാപ്പള്ളി
9°25′17.0″N 76°57′48.2″E ﻿ / ﻿ 9.421389°N 76.963389°E ﻿ / 9.421389; 76.963389 മഴയിൽ കുതിർന്നു നിൽക്കുന്ന തുലാപ്പള്ളി
പത്തനംതിട്ട ജില്ലയിലെ റാന്നി താലൂക്കിൽ പെരുനാട് പഞ്ചായത്തിൽ ഉൾപ്പെടുന്ന ഒരു മലയോര ഗ്രാമപ്രദേശമാണ് തുലാപ്പള്ളി .
നിബിഢ വനങ്ങളാൽ ചുറ്റപ്പെട്ട ഈ പ്രദേശത്ത് ജനസംഖ്യ താരതമ്യേന കുറവാണ്.
ശബരിമലയിലേക്കുളള പ്രധാന പാതയായ എരുമേലി - ചാലക്കയം ഹെെവേ തുലാപ്പള്ളിയിലൂടെ കടന്നുപോകുന്നു.
എയ്ഞ്ചൽവാലി, മുക്കൂട്ടുതറ , പമ്പാവാലി , നാറാണംതോട് തുടങ്ങിയവയാണ് സമീപ പ്രദേശങ്ങൾ.
ആരാധനാലയങ്ങൾ ക്ഷേത്രം
വെെകുണ്ഠപുരം ശ്രീകൃഷണസ്വാമി ക്ഷേത്രമാണ് തുലാപ്പള്ളിയിലെ പ്രധാന ഹിന്ദു ക്ഷേത്രം.
പമ്പാ നദിക്കരയിൽ സ്ഥിതി ചെയ്യുന്ന ഈ ക്ഷേത്രത്തിലെ പ്രധാന പ്രതിഷ്ഠ ശ്രീകൃഷ്ണനാണ്.
മെയ് പത്താം തിയതിയാണ് ഉത്സവം ആരംഭിക്കുന്നത്.
ശ്രീകൃഷ്ണജയന്തിക്ക് വിവിധ ആഘോഷപരിപാടികളും ഘോഷയാത്രയും നടത്തിവരുന്നു.
പ്രതിഷ്ഠാദിന മഹോത്സവും സപ്താഹയഞ്ജവുമാണ് മറ്റ് വിശേഷങ്ങൾ.
കത്തോലിക്ക പളളി
മാർ തോമാ സ്ലീഹാ പളളിയാണ് ഇവിടുത്തെ പ്രധാന ക്രിസ്റ്റ്യൻ ആരാധനാലയം.
എല്ലാ വർഷവും ജൂലെെയിൽ ഇവിടെ നടക്കാറുളള സെൻറ്റ് തോമസ് ഫീസ്റ്റ് ധാരാളം വിശ്വാസികളെ ഇവിടേയ്ക്ക് ആകർഷിക്കുന്നു.
മുസ്ലിം പള്ളി
ഹിദായ്ത്തുൾ ഇസ്ലാം ജുമാ മസ്ജിദാണ് തുലാപ്പള്ളിയിലെ ഏക മുസ്ലിം ആരാധനാലയം.
ഇത് തുലാപ്പള്ളിയിലിൽ നിന്നും ഒരു കിലോ മീറ്റർ അകലെ ഐത്തലപ്പടി-കുസുമം റോഡിൽ സ്ഥിതി ചെയ്യുന്നു.
സമീപ സ്കൂളുകൾ G.T.H.S.S കിസുമം സെൻറ്റ് മേരീസ് സ്കൂൾ ഏയ്ഞ്ചൽവാലി സെൻറ്റ് ജോർജ്സ് L.P.S തുലാപ്പളളി സെൻറ്റ് തോമസ് യു പി സ്കൂൾ, പമ്പാവാലി സാൻ തോം ഹൈ  സ്കൂൾ, പമ്പാവാലി അവലംബം
തുലാത്തുമ്പി ഇംഗ്ലീഷ് വിലാസം https://ml.wikipedia.org/wiki/Pantala_flavescens
Pantala flavescens,Wandering glider തുലാത്തുമ്പി - പാലക്കാട് ജില്ലയിൽ കൂറ്റനാട് നിന്നും
ലോകത്തെല്ലായിടത്തുംതന്നെ കാണപ്പെടുന്ന ഒരിനം കല്ലൻ തുമ്പിയാണ് തുലാത്തുമ്പി ( ശാസ്ത്രീയനാമം : Pantala flavescens ) .
മിക്ക ഉഷ്ണമേഖലാരാജ്യങ്ങളിലും ഇവ കാണപ്പെടുന്നു .
ആൺതുമ്പിയുടെ വാലിന്റെ മുകൾഭാഗം ചുവപ്പും അതിൽ കറുത്ത പൊട്ടുകളും ഉണ്ട്.
പെൺതുമ്പികൾക്ക് ആൺതുമ്പിയോട് വളരെ സാദൃശ്യമുണ്ട്.
ആൺതുമ്പിയുടെ പിൻചിറകുകളുടെ അറ്റത്തുള്ള ഇരുണ്ട പൊട്ടാണ് ഇവയെ പെൺതുമ്പികളിൽ നിന്നും തിരിച്ചറിയാൻ സഹായിക്കുന്നത് .
ജലാശയങ്ങളുടെയും ചതുപ്പുകളുടെയും തുറസായ സ്ഥലങ്ങളുടെയും മുകളിൽ കൂട്ടമായി ഇവ പറക്കുന്നു.
ഭൂഖണ്ഡങ്ങൾ തോറും കൂട്ടമായി ദേശാടനം നടത്തുന്ന സ്വഭാവം ഇവക്കുണ്ട് .
ഇണയെ തെരഞ്ഞെടുക്കുന്നതിൽ ഇവക്കു പ്രത്യേക മാനദണ്ഡങ്ങൾ ഒന്നുമില്ല .
1798-ൽ ജോഹാൻ ക്രിസ്റ്റ്യൻ ഫാബ്രിക്കസ് ഇതിനെ ആദ്യമായി വിവരിച്ചു.
യൂറോപ്പിൽ അപൂർവമാണെങ്കിലും അന്റാർട്ടിക്ക ഒഴികെയുള്ള മറ്റെല്ലാ ഭൂഖണ്ഡങ്ങളിലും നല്ല അംഗസംഖ്യയുള്ളതും ഏറ്റവും വ്യാപകവുമായ കല്ലൻതുമ്പിയായി ഇതിനെ കണക്കാക്കുന്നു.
18,000 കിലോമീറ്റർ വരെ വാർഷിക യാത്ര നടത്തുന്നു.
ഇവയുടെ കുടിയേറ്റം പൂർത്തിയാക്കുന്നതിന് ഓരോന്നും 6,000 കിലോമീറ്ററിൽ കൂടുതൽ പറക്കുന്നു.
ഇത് എല്ലാ പ്രാണികളുടെയും വിദൂര കുടിയേറ്റങ്ങളിലൊന്നായി കണക്കാക്കുന്നു.
തുലാത്തുമ്പികളുടെ ദേശാടനം
ഗ്ലോബൽ സ്‌കിമ്മേഴ്‌സ് (ആഗോളത്തുമ്പി), ഗ്ലോബൽ വാണ്ടറർ (ലോകസഞ്ചാരി), വാണ്ടറിങ് ഗ്ലൈഡർ (നാടോടി) എന്നൊക്കെ അറിയപ്പെടുന്ന തുലാത്തുമ്പികൾ ദേശാടനത്തിലെ വമ്പൻമാരാണ്.
ഉഷ്ണമേഖലാരാജ്യങ്ങളിലെ ജലജന്യപ്രദേശങ്ങൾ തേടി ഇവ ഭൂഖണ്ഢങ്ങളിലൂടെ സഞ്ചരിച്ചുകൊണ്ടിരിക്കുന്നു.
ഓണക്കാലത്ത് ധാരാളമായി കാണപ്പെടുന്നു.
സഞ്ചാരിത്തുമ്പി എന്നും ഇവക്ക് പേരുണ്ട്.
തുലാത്തുമ്പികൾ ഇന്ത്യൻ ഉപഭൂഖണ്ഡത്തിൽ നിന്നും തെക്കൻ ആഫ്രിക്കയിലേക്ക് ദേശാടനം നടത്തുന്നതായി കണ്ടെത്തിയിട്ടുണ്ട്.
മഴ പെയ്യുമ്പോൾ രൂപപ്പെടുന്ന താൽകാലിക വെള്ളക്കെട്ടുകളാണ് ഇവയുടെ പ്രധാന പ്രജനന കേന്ദ്രം.
മറ്റു തുമ്പികളിൽ നിന്നും വ്യത്യസ്തമായി ഇവയുടെ ലാർവക്ക് പൂർണ വളർച്ച എത്താൻ 6 ആഴ്ച്ച വരെ സമയം മതി (മറ്റു തുമ്പികളിൽ ഇത് ശരാശരി 10-12 മാസങ്ങൾ വരെയാകും ).
ആഗസ്റ്റ് - സെപ്റ്റംബർ മാസങ്ങളിൽ സജീവമാകുന്ന ഇവ സെപ്റ്റംബർ - ഒക്ടോബർ മാസങ്ങളിൽ പതിനായിരക്കണക്കിന് വരുന്ന കൂട്ടങ്ങളായി ഇന്ത്യൻ മഹാസമുദ്രം താണ്ടി ആഫ്രിക്കയിലേക്ക് സഞ്ചരിക്കുന്നു (കേരളത്തിൽ തുലാമഴയുടെ സമയമാണിത്.  ഈ സമയത്ത് ധാരാളമായി കാണുന്നത് കൊണ്ടാണ് ഇവയെ തുലാത്തുമ്പികൾ എന്ന് വിളിക്കുന്നത്).
ഒക്ടോബർ-നവംബർ മാസങ്ങളിൽ ഭൂമദ്ധ്യരേഖയോട് ചേർന്ന് കിടക്കുന്ന  കിഴക്കൻ ആഫ്രിക്കയിൽ മഴക്കാലമാണ്.
ഈ സമയത്ത് തുലാത്തുമ്പികൾ കിഴക്കൻ ആഫ്രിക്കയിൽ പ്രജനനം നടത്തുന്നു.
അതിന് ശേഷം ആഫ്രിക്കയുടെ തെക്ക് ഭാഗത്തേക്ക് സഞ്ചരിക്കുന്ന ഇവ സൗത്ത് ആഫ്രിക്കയിൽ ഡിസംബർ-ഫെബ്രുവരി സമയങ്ങളിൽ സജീവമാകുന്നു (അവിടെ അപ്പോൾ വേനൽ മഴയായിരിക്കും).
മാർച്ച് -മെയ് മാസങ്ങളിൽ തിരിച്ച് കിഴക്കൻ ആഫ്രിക്കയിൽ എത്തുന്ന തുലാത്തുമ്പികൾ തെക്ക് പടിഞ്ഞാറൻ കാലവർഷത്തോടൊപ്പം, ജൂൺ-ജൂലൈ മാസങ്ങളിൽ ഇന്ത്യയിൽ തിരിച്ചെത്തുന്നു.
ഒരേ തുമ്പിയല്ല ഇന്ത്യയിൽ നിന്ന് ആഫ്രിക്കയിലേക്ക് പോയി തിരിച്ചുവരുന്നത്.
കുറഞ്ഞത് നാല് തലമുറകളെങ്കിലും ഈ കാലയളവിൽ പൂർത്തീകരിച്ചിട്ടുണ്ടാവും.
ഇന്ത്യയിൽ നിന്ന് ആഫ്രിക്കയിലേക്കും അവിടെ നിന്ന് തിരിച്ചും ഉള്ള ഈ ദേശാടനത്തിൽ തുലാത്തുമ്പികൾ ഏകദേശം 14000 - 18000 കിലോമീറ്റർ ദൂരം സഞ്ചരിക്കുന്നു .
ചിത്രസഞ്ചയം തുലാത്തുമ്പി ചിത്രങ്ങൾ ആൺതുമ്പി പെൺതുമ്പി അലഞ്ഞുതിരിയുന്ന സ്വഭാവം ഇണചേരുന്നു മുട്ടയിടുന്ന വിധം ലാർവയുടെ പുറന്തോട് ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ Pantala flavescens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Pantala flavescens എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Images Wanderlibellen-Bilder Archived 2012-05-02 at the Wayback Machine .
Weitere Bilder Archived 2005-11-09 at the Wayback Machine .
Bilder des Tandemflugs Bilder vom Schlüpfprozess (Japanese) Charles Anderson discovers dragonflies that cross oceans, TEDIndia 2009
ഗിരീഷ് പി.സി. പാലം ഇംഗ്ലീഷ് വിലാസം https://ml.wikipedia.org/wiki/Gireesh_P.
C._Palam
നാടകകൃത്തും ചലച്ചിത്ര സംവിധായകനുമാണ് ഗിരീഷ് പി.സി. പാലം .
നാടകരചനയ്‌ക്കുള്ള കേരള സാഹിത്യ  അക്കാദമിയുടെ നാടകത്തിനുള്ള 2023  ലെ പുരസ്കാരം ഇ ഫോർ ഈഡിപ്പസ് എന്ന കൃതിക്ക് ലഭിച്ചു.
നാടകം, സീരിയൽ, സിനിമ എന്നീ മേഖലകളിലെല്ലാം ഗിരീഷ്‌ സജീവമാണ്‌.
നിരവധി സീരിയലുകൾക്കും ഗിരീഷ് തിരക്കഥ എഴുതിയിട്ടുണ്ട്.
കോഴിക്കോട് ജില്ലയിൽ പി.സി. പാലത്ത് ജനനം.
അച്ഛൻ മാധവൻ നായർ, അമ്മ സൗമിനി, പി സി പാലം എയുപി സ്‌കൂളിൽ  പത്താംവയസ്സിൽ ‘വൃകാസുരവധം’ നാടകത്തിലാണ്‌ ആദ്യ നാടകാഭിനയം.
ജ്യേഷ്‌ഠന്മാരായ  ബിനുകുമാറും (രചന) മുരുഗേഷ്‌ കാക്കൂരും (അഭിനയം)  നാടകക്കാരായിരുന്നു.